text: [{"text_idx": "#000000", "text": "F\u00f8roysku kvinnurnar taptu eisini seinna HM-undandystin i\u0301 Minsk. F\u00f8royar taptu i\u0301 dag 26-18 fyri Sveis, eftir 14-11 i\u0301 ha\u0301lvleikinum."}, {"text_idx": "#000001", "text": "Av ha\u0301lvleikunum var hin fyrri betri i\u0301 dag. F\u00f8royska li\u00f0i\u00f0 sp\u00e6ldi hampuliga v\u00e6l upp vi\u00f0 sveisisku kvinnunum at byrja vi\u00f0. Meira fer\u00f0 var i\u0301 a\u0301lopssp\u00e6linum i\u0301 dag, i\u0301 mun til i\u0301 gja\u0301r, og komu okkara eisini til betri ma\u0301lm\u00f8guleikar at byrja vi\u00f0. Ta\u0301 10 minuttir vo\u0301ru leiktir, var bara eitt ma\u0301l a\u0301 muni, 5-4 til Sveis. Um mi\u00f0jan fyrra ha\u0301lvleik vo\u0301ru okkara heldur o\u0301ansnar vi\u00f0 bo\u0301ltinum, brendu illa og tveittu burtur. Hetta gj\u00f8rdi, at Sveis kom framm um 10-5 eftir 20 minuttir. Okkara ha\u0301la\u00f0u to\u0301 naka\u00f0 inn aftur og fo\u0301ru til ha\u0301lvleiks aftanfyri 14-11."}, {"text_idx": "#000002", "text": "F\u00f8royska li\u00f0i\u00f0 kempa\u00f0i v\u00e6l i\u0301 verjuni allan dystin og 24 ma\u0301l er ikki no\u0301gv at lata inn. Sto\u0301ri trupulleikin var at fa\u0301a ma\u0301l, serliga i\u0301 seinna ha\u0301lvleiki, ta\u0301 okkara bara gj\u00f8rdu 7 ma\u0301l. Eisini var yvirtalssp\u00e6li\u00f0 ikki no\u0301g gott og ov li\u0301ti\u00f0 fekst burturu\u0301r. St\u00f8\u00f0an eftir 40 minuttir var 16-14, men eftir hetta kom sti\u0301gur i\u0301 og Sveis dro\u0301g meir og meira fra\u0301."}, {"text_idx": "#000003", "text": "A\u0301 f\u00f8royska li\u00f0num sp\u00e6ldi Bjarta Johansen ein go\u0301\u00f0an dyst. Hon sto\u0301\u00f0 v\u00e6l i\u0301 verjuni og trekti fleiri u\u0301tvi\u0301singar og vann fleiri brotsk\u00f8st i\u0301 a\u0301lopinum, umframt ma\u0301li\u00f0 hon eisini skeyt. Hartil sto\u0301\u00f0 Annika Fri\u0301\u00f0heim Petersen aftur ein sera go\u0301\u00f0an dyst i\u0301 dag og somulei\u00f0is hev\u00f0i Margit Weihe Fri\u0301\u00f0mundsdo\u0301ttir nakrar bjargingar, ta\u0301 hon kom inn i\u0301 seinna ha\u0301lvleiki."}, {"text_idx": "#000004", "text": "Komandi uppga\u0301van hja\u0301 f\u00f8roysku kvinnunum ver\u00f0ur EM-undan-undankappingin a\u0301 heimav\u00f8lli 4. \u2013 6. juni, ta\u0301 Finnland og I\u0301srael eru mo\u0301tsst\u00f8\u00f0uli\u00f0ini."}, {"text_idx": "#000008", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}, {"text_idx": "#000009", "text": "Hesar 16 m\u00f8ta Sv\u00f8ri\u0301ki og I\u0301slandi"}]